บันทึกแวมไพร์วานิทัส

* ไทย
* อังกฤษ
* ญี่ปุ่น

### แนว

ดาร์กแฟนตาซีและผจญภัย ,แอคชั่น , ดราม่า , แวมไพร์ , สตรีมพังค์ , โรแมนติกและคอมเมดี้ , ลึกลับและอาชญากรรม

### วันที่เริ่มตีพิมพ์

ธันวาคม 2558 - ปัจจุบัน

*บันทึกแวมไพร์วานิทัส* (ヴァニタスの手記 (カルテ) , *Vanitasu no Karute*) หรือในชื่ออื่นว่า The Case Study of Vanitas , Les Memoires de Vanitas, Vanitas no Shuki , Vanitas no Carte และชื่ออื่นในภาษาอีกมากมายนั้นเป็นซีรีส์มังงะญี่ปุ่น เขียนเรื่องและวาดภาพโดยจุน โมจิซุกิ ตีพิมพ์ในนิตยสารโชเน็นใน "กังกังโจกเกอร์รายเดือน" ของสำนักพิมพ์สแควร์เอนิกซ์ ตั้งแต่เดือนธันวาคม พ.ศ. 2558 มีฉากเป็นเมืองปารีสในศตวรรษที่ 19 เนื้อเรื่องแนวดาร์กแฟนตาชี ดราม่า แอคชั่น คอมเมดี้ โรแมนติก อาญากรรมและลึกลับ แวมไพร์และสตีมพังก์ แล้วอ้างอิงนิยายกับประวัติศาสตร์ได้รับการดัดแปลงเป็นซีรีส์อนิเมะโทรทัศน์โดยสตูดิโอโบนส์ ออกอากาศตั้งแต่เดือนกรกฎาคม พ.ศ. 2564 ถึงเมษายน พ.ศ. 2565

## เนื้อเรื่องย่อ

เดิมทีมนุษย์และแวมไพร์นั่นเคยอาศัยอยู่ร่วมกันแต่หลังจากที่สงครามระหว่างสองเผ่าพันธุ์สิ้นสุดลงและเหล่าแวมไพร์เป็นฝ่ายพ่ายแพ้ มนุษย์จึงขึ้นเป็นใหญ่ทำให้แวมไพร์ที่เหลือจำต้องย้ายถิ่นฐานไปอยู่ที่อัลทัสซึ่งเป็นมิติคู่ขนานแทน แต่อย่างไรก็ตามยังมีแวมไพร์บางส่วนเลือกที่จะใช้ชีวิตปะปนอยู่กับมนุษย์โดยอยู่ภายใต้การดูแลของเคานต์ผู้ซึ่งถูกแต่งตั้งโดยองค์ราชินีแวมไพร์ เมื่อเวลาล่วงเลยไปจนกระทั่งศตวรรษที่ 19 แวมไพร์หนุ่มนามว่า โนเอ้ ได้รับคำสั่งจากอาจาย์ให้เดินทางมาตามหาตำราวานิทัสที่ปารีส​ ในระหว่างการเดินทางเขาได้พบกับวานิทัสชายหนุ่มผู้ลึกลับ​ ผู้อ้างตนว่าเป็นหมอรักษาคำสาปให้กับเหล่าแวมไพร์ แล้วเป็นมนุษย์ธรรมดาคนหนึ่งที่ทำให้โนเอ้รู้สึกประหลาดใจมาก จึงติดตามเขาไปด้วยในฐานะคู่หู

## คำศัพท์

### แวมไพร์

แม้ว่าซีรีย์วานิทัสจะถูกเรียกว่าแวมไพร์ แต่ก็แตกต่างจากแวมไพร์ในตำนาน แต่ว่าที่พวกเขาถูกเรียกว่าแวมไพร์นั้น เป็นเพราะพวกเขามีลักษณะที่คล้ายคลึงกับแวมไพร์ แล้วมีข้อแตกต่างจากมนุษย์เพราะแวมไพร์มีพละกำลังที่ส่งพลังกว่าและสามารถตอบสนองพลังสมการได้ดีกว่าทำให้พวกเขามีความสามารถเหนือมนุษย์เกือบทุกประการ ไม่เหมือนกับแวมไพร์ในตำนาน นอกจากนี้แวมไพร์ในซีรีย์ "บันทึกแวมไพร์วานิทัส" นั้นไม่จำเป็นต้องดื่มเลือดหรือทำร้ายมนุษย์เพื่อเอาชีวิตรอด และใช้ชีวิตตามปกติต่อไปโดยไม่ทำร้ายมนุษย์ แม้ว่าแวมไพร์ส่วนใหญ่ (แต่ไม่ใช่ทั้งหมด) จะเพลินเพลิดรสชาติของเลือด ซึ่งการดื่มเลือดเปรียบเสมือนการดื่มแอลกอฮอล์ ขนมหวาน เซ็กส์หรือว่าสารเสพติด แต่ถ้าติดเลือดและคลั่งมันมากเกินไปจะถูกเรียก "ผู้เสพติดโลหิต" และ "ผู้ต้องสาป"

และแวมไพร์ส่วนใหญ่เกิดในคืนจันทราสีแดง แต่หลังจากแวมไพร์จันทราสีน้ำเงินถือกำเนิด ทำให้เหล่าแวมไพร์จันทราสีแดงรู้สึกหวาดกลัว เพราะแวมไพร์จันทราสีน้ำเงินนั้นเกิดในคืนจันทราสีน้ำเงิน ซึ่งแตกต่างจากแวมไพร์ตนอื่น จึงโดนดูถูกและเหยียดหยาม

### ตำราวานิทัส

ถูกสร้างขึ้นมาโดยแวมไพร์จันทราสีน้ำเงิน เพื่อสาปแช่งแวมไพร์จันทราสีแดงที่กลั่นแกล้งตัวเอง โดยเชื่อว่ามันคือต้นกำเนิดของเหล่าผู้ต้องสาป จะ มาทำลายเผ่าพันธุ์แวมไพร์ให้สิ้น แต่ว่าวานิทัส มนุษย์ที่ถือครองตำรากลับทำสิ่งที่ตรงกันข้ามกับแวมไพร์จันทราสีน้ำเงินและเลือกรักษาแวมไพร์ที่กลายเป็นผู้ต้องสาปโดยใช้ตำราวานิทัสในการรักษา

### ผู้ต้องสาป

เป็นคำสาปและโรคที่แวมไพร์จันทราน้ำเงินสร้างขึ้้นเพื่อโจมตีนามที่แท้จริงของเหล่าแวมไพร์ทำให้ร่างกายและจิตวิญญาณของพวกเขาบิดเบี้ยว ผู้ติดเชื้อโรคาแล้วกลายเป็นผู้ต้องสาป จะเริ่มเป็นบ้าและหมกมุ่นรสชาติของเลือด แล้วพยามค้นหามัน จนเริ่มโจมตีหรือฆ่าผู้อื่น

เมื่อเกิดความเสียหาย โรคกระจายไปทั่ว และจะไม่หาย จนกว่าพวกเขาจะเสียชีวิต ปัจจุบันไม่มีวิธีใดที่รักษาคนที่ติดเชื้อโรคาแล้วกลายเป็นผู้ต้องสาปได้ ดังนั้นเมื่อพบว่าแวมไพร์กลายเป็นผู้ต้องสาปจะถูกจับประหารชีวิต มีเพียงวานิทัสที่เป็นมนุษย์เพียงคนเดียวที่สืบทอดนามแวมไพร์จันทราน้ำเงินที่สามารถย้อนกลับสมการต่างๆ ของผู้ต้องสาป เพื่อค้นหาและฟื้นฟูนามที่แท้จริงของผู้ต้องคำสาป เพื่อรักษาพวกมัน

## สื่อ

*ดูบทความเพิ่มเติมได้ที่ :รายชื่อตอนมังงะของบันทึกแวมไพร์วานิทัส*

บันทึกแวมไพร์วานิทัสเขียนเรื่องและวาดภาพโดยจุน โมจิซุกิ ตีพิมพ์ในนิตยสาร*กังกังโจกเกอร์รายเดือน* ของสำนักพิมพ์สแควร์เอนิกซ์ ตั้งแต่เดือนธันวาคม พ.ศ. 2558 ปัจจุบันมีการวางจำหน่ายและรวมเล่ม (Tankōbon) จำนวนทั้งหมด 10 เล่ม ซึ่งมีการเผยแพร่ต่อเนื่องในนิตยสารญี่ปุ่น รวมทั้งมีการแปลมังงะรายตอนในแอป Manga-UP ของสำนักพิมพ์สแควร์เอนิกซ์ที่่มาเปิดเซิร์ฟโกลบอลซึ่งแปลเป็นภาษาอังกฤษซึ่งจะเผยแพร่ตรงตามเวลาของญี่ปุ่น หรืออาจจะช้าแค่หนึ่งถึงสองวัน

นอกจากนี้บันทึกแวมไพร์วานิทัสได้รับการ LC จากสำนักพิมพ์ภาคภาษาไทยของ "Siam Inter Comics" และยังได้รับการซื้อลิขสิทธิ์จากสำนักพิมพ์ต่างประเทศอย่างเยนเพรส ซึ่งเป็นสำนักพิมพ์อเมริกัน ได้มีการแปลภาษาอังกฤษแล้วเผยแพร่ตอนมังงะตามเวลาของญี่ปุ่น ยังมีช่องทางจัดจำหน่ายอีบุ๊คอย่าง bookwalker ในโซนภาษาญี่ปุ่นและอังกฤษแต่ในไทยยังไม่มีวี่แววว่าจะลงอีบุ๊คแต่อย่างใด

### อนิเมะ

*ดูบทความหลักได้ที่ :* *บันทึกแวมไพร์วานิทัส (อนิเมะ)*

เมื่อวันที่ 28 มีนาคม 2564 นั้น "Aniplex" ได้ประกาศที่งาน "AnimeJapan" ว่าซีรีย์บันทึกแวมไพร์วานิทัสได้รับการดัดแปลงเป็นซีรีส์อนิเมะทีวีทำโดยสตูดิโอโบนส์ ซึ่งจะออกอากาศตั้งแต่เดือนกรกฎาคม พ.ศ. 2564 จนถึงเมษายน พ.ศ. 2565

### ละครเวที

*ดูบทความหลักได้ที่ : บันทึกแวมไพร์วานิทัส ละครเวที*

บันทึกแวมไพร์วานิทัส ละครเวทีได้รับการดัดแปลงมาจากซีรีส์มังงะ "บันทึกแวมไพร์วานิทัสที่เขียนโดยโมจิซุกิ จุน โดยบัญชีทวิตเตอร์ทางออฟฟิเซี่ยลได้ประกาศลงในโพสต์เมื่อวันที่ 28 ตุลาคม พ.ศ. 2564 ซึ่งการแสดงมีกำหนดเริ่มแรกตั้งแต่วันที่ 21 มกราคมจนถึง 30 มกราคม พ.ศ. 2565 ณ THEATRE1010 ในโตเกียว ประเทศญี่ปุ่น

แต่ว่าด้วยการแพร่ระบาดของโควิด 19 ทำให้มีการจัดแสดงรอบใหม่โดยใช้ชื่อว่า "encore" ซึ่งจะมีการจัดแสดงตั้งแต่วันที่ 10 มีนาคมถึง 12 มีนาคม พ.ศ. 2566 ที่โรงละคร Sunshine (サンしャイン劇場) ในโตเกียว ประเทศญี่ปุ่น

## เรื่องที่ไม่สำคัญ

วานิทัสได้ปรากฎตัวครั้งแรกในอาร์ตบุ๊กของ Pandora Hearts เล่มสุดท้ายที่มีชื่อว่า「There is.」ซึ่งโบกมือให้เหล่าตัวเอกของ Pandora Hearts ในขณะที่เขาเดินผ่านไปอยู่ข้างโนเอ้ โดยวานิทัสได้หันหลังของเขา ให้บรรยากาศดูลึกลับและคลุมเครือ